Lucan
<s>Lucan  je bio jedan od vitezova legendarnog arturovog Okruglog stola.</s>

<s>On je po legendi bio vojvoda od Cloucestera, sin vojvode Corneusa i vjerojatno brat Bedivera.</s><s>Po svemu sudeći izgleda da je bio dobar vitez, pametan i obazriv čovjek u najboljem smislu te riječi.</s><s>Jedan od onih koji se među prvima pridružio Kralju Arthuru.</s><s>Nadimak - batler (sluga), stekao je na svečanosti koju je priredio Arthur u čast svojih novopridošlih saveznika kraljeva Bana i Borsa, kad se zajedno sa Kayem i Grifletom prihvatio posla da posluži goste.</s>

<s>Lucan se hrabro borio u Bitci kod Bedegraina, a pretpostavlja se da je sudjelovao i u bitkama kod zamka Terrabil i onoj kod obala Humbera.</s><s>U većini Maloryjevih djela Lucan je epizodni lik, Arthurov sluga i majordom.</s><s>Za razliku od tog u pričama i legendama o Tristanu i onih kasnijih o Traganju za Svetim gralom, opisan je kao vitez koji jaše od turnira do turnira i hrabro se bori.</s><s>Na osnovu tog je i dobio status Viteza Okruglog stola.</s><s>Na jednom od tih turnira porazio ga je i teško ranio Tristan, nakon tog ga je  Ywain odveo u samostan Ganis na oporavak.</s>

<s>Lucan je ostao vjeran Kralju Arthuru, nakon njegova razlaza sa Lancelotom, kad se Arthur utaborio pred Benoicom - Lucan je primio Lancelotove glasnike, djevu i patuljka.</s>

<s>Kao jedan od posljednjih preživjelih vitezova uz Arthura nakon Bitke kod Camlanna, Lucan je pokušao spriječiti Arthura da napadne Mordreda.</s><s>Razjareni Arthur nije htio ni čuti ništa o tome, već je zatražio koplje i nasrnuo na Mordreda i ubio ga, ali je pritom i sam smrtno ranjen.</s>

<s>Lucan i Bedivere odnjeli su umirućeg Arthura u malu kapelicu.</s><s>Izvana se čuo plač i zapomaganje ljudi, pa ga je Arthur poslao da vidi što se događa, Lucan mu je rekao da to razbojnici i lopovi kradu sa poginulih i ranjenih ratnika.</s>

<s>U jednoj od varijanta priče Arthur se pridigao kako bi zagrlio Lucana, ali ga je taj posljednji napor koštao života, dok je u drugoj i sam Lucan teško ranjen pa umire kad je pokušao Bediveru pomoći da pridigne Arthura.</s>

<s>Izvori</s>

<s>Vanjske veze</s>

<s>Lucan na portalu Nightbringer</s>

<s>Arturijanski likovi
Arturijanske legende</s>

